OpenLLM-France/wikimedia huggingface dataset:
# Juan Bautista Aguirre y Carbo

Juan Bautista Aguirre y Carbo (Daule, actual Equador, 11 d'abril de 1725 - Tívoli, Itàlia, 15 de juny de 1786) va ser un escriptor i poeta de l'Amèrica colonial. És considerat com un dels precursors de la poesia hispanoamericana i equatoriana.
Jesuïta (des de 1758) estudià a Quito i ensenyà a la universitat d'aquesta ciutat fins a l'expulsió dels jesuïtes, marxant aleshores a Faenza (Itàlia) lloc de confinament dels jeuïtes de Quito passant després a Roma quan el Papa Climent XIV va suprimir l'orde de la Companyia de Jesús.

## Obra poètica, literària i religiosa

Va fer oratòria sagrada, i com poeta escriví sobre temes religiosos, morals, amorosos i sovint mitològics. La seva poesia segueix a Góngora.
La major part de la seva producció no fou descoberta fins a 1937 entre les quals destaca Versos castellanos, obras juveniles, misceláneas
# Doylestown (Wisconsin)

Doylestown és una població dels Estats Units a l'estat de Wisconsin. Segons el cens del 2000 tenia 328 habitants.

## Demografia

Segons el cens del 2000, Doylestown tenia 328 habitants, 121 habitatges, i 84 famílies. La densitat de població era de 32,2 habitants per km².
Dels 121 habitatges en un 40,5% hi vivien nens de menys de 18 anys, en un 54,5% hi vivien parelles casades, en un 8,3% dones solteres, i en un 29,8% no eren unitats familiars. En el 20,7% dels habitatges hi vivien persones soles el 9,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,71 i el nombre mitjà de persones que vivien en cada família era de 3,15.
Per edats la població es repartia de la següent manera: un 31,1% tenia menys de 18 anys, un 5,2% entre 18 i 24, un 36,3% entre 25 i 44, un 13,4% de 45 a 60 i un 14% 65 anys o més.
L'edat mediana era de 34 anys. Per cada 100 dones de 18 o més anys hi havia 91,5 homes.
La renda mediana per habitatge era de 53.125 $ i la renda mediana per família de 56.563 $. Els homes tenien una renda mediana de 36.250 $ mentre que les dones 26.429 $. La renda per capita de la població era de 19.157 $. Cap de les famílies i el 2,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Doylestown» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Doylestown». American Fact Finder. Oficina del Cens dels Estats Units, 12-01-2010.
# Cérilly (Yonne)

Cérilly és un municipi francès situat al departament del Yonne, a la regió de Borgonya - Franc Comtat.
# Grup de la voltaïta

El grup de la voltaïta és un grup de minerals sulfats octadecahidrats que cristal·litzen en el sistema cúbic o tetragonal-pseudocúbic. Els minerals d'aquest grup tenen una fórmula química que segueix el patró ABFe3+ 3Al(SO₄)₁₂·18H₂O, on A pot ser potassi o amoni, i B pot ser ferro, magnesi o zinc. Existeix una gran quantitat de membres sintètics des de la dècada de 1930 que són cúbics o pseudocúbics. Els cristalls sintètics sovint contenen un nucli cúbic i sectors exteriors tetragonals.
El grup de la voltaïta està format per aquestes cinc espècies:
| Espècie | Fórmula |
| Amoniomagnesiovoltaïta | (NH₄)₂Mg₅Fe3+ 3Al(SO₄)₁₂·18H₂O |
| Magnesiovoltaïta | K₂Mg₅Fe3+ 3Al(SO₄)₁₂·18H₂O |
| Pertlikita | K₂(Fe$^{2+}$,Mg)₂(Mg,Fe$^{3+}$)₄Fe3+ 2Al(SO₄)₁₂·18H₂O |
| Voltaïta | K₂Fe2+ 5Fe3+ 3Al(SO₄)₁₂·18H₂O |
| Zincovoltaïta | K₂Zn₅Fe3+ 3Al(SO₄)₁₂·18H₂O |

## Referències

* ↑ «Voltaite Group» (en anglès). Mindat. [Consulta: 28 juliol 2017].
* ↑ Majzlan, J.; Schlicht, H., Wierzbicka-Wieczorek, M., Giester, G., Pöllmann, H., Brömme, B., Doyle, S., Buth, G., Bender Koch, C. «A contribution to the crystal chemistry of the voltaite group: solid solutions, Mössbauer and infrared spectra, and anomalous anisotropy» (en anglès). Mineralogy and Petrology, 107, 2013, pàg. 221-233.
# Fatima Moreira de Melo

Fatima Moreira de Melo (Rotterdam, 4 de juliol de 1978) és una exjugadora d'hoquei sobre herba, model i cantant neerlandesa, guanyadora de tres medalles olímpiques.

## Biografia

Va néixer el 4 de juliol de 1978 a la ciutat de Rotterdam, població situada a la província d'Holanda Meridional, filla d'un diplomàtic d'origen portuguès. La seva actual parella és el jugador de tennis Raemon Sluiter.

## Carrera esportiva

Va participar, als 22 anys, en els Jocs Olímpics d'Estiu de 2000 realitzats a Sydney (Austràlia), on aconseguí guanyar la medalla de bronze en la competició femenina d'hoquei sobre herba. Posteriorment guanyà la medalla de plata en els Jocs Olímpics d'Estiu de 2004 realitzats a Atenes (Grècia) i la medalla d'or en els Jocs Olímpics d'Estiu de 2008 realitzats a Pequín (República Popular de la Xina).
Al llarg de la seva carrera ha guanyat tres medalles en el Campionat del Món d'hoquei sobre herba, una d'elles d'or; quatre medalles en el Campionat d'Europa, tres d'elles d'or; i set medalles en el Champions Trophy, quatre d'elles d'or.

## Carrera com a model i cantant

A més dels seus èxits esportius Moreira de Melo ha destacat per realitzar diversos anuncis al seu país pel Rabobank, i ha posat per a revistes com Playboy i Maxim.
Presentadora de diversos programes de televisió del seu país, l'any 2001 fou l'encarregada de cantar el tema musical escollit per la Federació Internacional d'hoquei en la clausura del Campionat del Món d'hoquei. Actualment és analista esportiva al programa RTL Boulevard.

## Referències

* 1 2 «Fatima Moreira de Melo» (en neerlandès). NOC*NSF. [Consulta: 13 març 2022].
* ↑ «Fatima Moreira de Melo wil geen kinderen: ‘Gewoon geen zin in’» (en neerlandès). Algemeen Dagblad. [Consulta: 13 març 2022].
* ↑ «Fatima Moreira de Melo: RTL Boulevard-deskundige, haar privéleven en haar achtergrond» (en neerlandès). De Mediagids. [Consulta: 13 març 2022].
# La bella del Alhambra

La bella del Alhambra fou una pel·lícula dramàtica cubana estrenada el 28 de desembre de 1989 dirigida per Enrique Pineda Barnet. Està basada en la novel·la Canción de Rachel de l'escriptor cubà Miguel Barnet i reconstrueix l'atmosfera i la vida artística de l'Havana en el període de 1920 a 1935.
El maquillatge va estar a càrrec de María Elena del Toro, Ana María Fernández i Magali Pompa. La pel·lícula fou seleccionada per representar Cuba a l'Oscar a la millor pel·lícula de parla no anglesa als Premis Oscar de 1990, però la nominació no fou acceptada. El 1989 també fou guardonada amb el Goya a la millor pel·lícula estrangera de parla hispana.

## Sinopsi

Rachel és una corista que ambiciona arribar a vedette del famós Teatre Alhambra. I pels dots artístics, ho aconsegueix. En el camí perd l'amor de la seva vida i coneix una passió que gairebé destrueix la seva carrera artística.

## Repartiment

* Beatriz Valdés - Rachel
* Omar Valdés - Federico
* César Évora - Amante Rachel
* Carlos Cruz - Adolfito
* Isabel Moreno - La mejicana
* Jorge Martínez - Jorge

## Referències

* ↑ «The Beauty of the Alhambra». Havana Film Festival New York. Arxivat de l'original el 5 de març 2016. [Consulta: 12 setembre 2015].
* ↑ Margaret Herrick Library, Academy of Motion Picture Arts and Sciences
* ↑ La bella del Alhambra al web dels Premis Goya
Goya a la millor pel·lícula iberoamericana :
# Juan Bautista Barthe

Juan Bautista Barthe (Guadix ? – 4 de setembre de 1853) fou un antiquari espanyol, que va ocupar diversos càrrecs públics i fou acadèmic de la Reial Acadèmia de la Història.

## Biografia

Es creu que era originari de Guadix, i no es coneix gaire sobre la seva formació, però sí que tenia preferència per la numismàtica i l'epigrafia. Va treballar d'Oficial Major de la Policia a Sevilla i de Secretari de la Policia a Jaén. El 1829 fou regidor de l'ajuntament de Guadix, el 1843 consiliari de la Diputació Provincial de Madrid i des de 1850 administrador principal de Correus de Toledo.
Ja el 1827 es va interessar pels relleus d'Acci (Guadix), i treballà com a antiquari per a la Reial Acadèmia de la Història, a la que estava vinculat des de 1829. En febrer de 1836 en fou admès com a supernumerari i el 1847 com a numerari. El 12 de març de 1847 fou encarregat de l'arranjament i custòdia de la col·lecció de monedes de l'Acadèmia. Quan va morir va cedir la seva col·lecció personal de monedes a la Reial Acadèmia de la Història.

## Obres

* Medallas de proclamación de S.M. la Reina Doña Isabel II (1841)
* Colección de documentos para la historia monetaria de España (1843)

## Referències

* ↑ «Web de la RAH». Arxivat de l'original el 2016-03-03. [Consulta: 24 setembre 2015].
* ↑ Martín Almagro Gorbea. El Gabinete de Antigüedades de la Real Academia de la Historia. Reial Acadèmia de la Història, 1999, p.138-139.
# Downhills Park

El Downhills Park és un parc en l'àrea de West Green de Haringey.
El parc cobreix 12 hectàrees; inclou un espai de recreació obert i una àrea ajardinada que inclou un jardí de roses, pistes de tennis i pistes de bàsquet. Va rebre el Premi de la Bandera Verda (Green Flag Award) el 2006.
De d'ençà el juliol 2015, ha servit tan de casa del Club de Rugby Finsbury Park (Finsbury Park Rugby Club de Futbol), Og GAA, i el l'equip de fútbol gaèlic "Holloway Ladies".

## Història

Downhills era el nom d'una casa que es va construir abans 1728 en aquest terreny. Aquest terreny va ser comprat el 1881 per "British Land", però treballs en els terrenys no van començar fins 1899. En resposta a una campanya feta per residents locals, l'ajuntament del districte urbà de Tottenham (Tottenham Urban District Council) va comprar els terrenys, els "grounds" i els camps adjunts el 1901. L'ajuntament va conservar moltes característiques en els terrenys de la casa però també va construir diversos equipaments nous.
Després del 1939 molts equipaments van ser derrocat o destruït a causa dels bombardeixos durant la guerra. [Per què?$^]$. L'Ajuntament de Haringey va construir nous equipaments de joc pels nens en els 1980s.

## Referències

* ↑ Haringey Council. «Downhills Park». [Consulta: 26 abril 2016].
* ↑ «Finsbury Park RFC». Finsburyparkrfc.co.uk. Arxivat de l'original el 23 d’abril 2019. [Consulta: 23 abril 2019].
* ↑ «Homepage». Éire Óg London GAA Club. [Consulta: 23 abril 2019].
* ↑ Friends of Downhills Park. «History of Downhills Park». [Consulta: 26 abril 2016].
* ↑ Summerhill Road. «Downhills Park - Tottenham». [Consulta: 26 abril 2016].
# Formió

Formió és el nom dels següents personatges:
* Formió d'Atenes, general atenenc
* Formió d'Efes, filòsof peripatètic d'Efes.
# Danio Bardi

Danio Bardi (Scandicci, 23 de maig de 1937 - Florència, 9 de juliol de 1991) fou un waterpolista italià que va competir durant les dècades de 1950 i 1960.
El 1960 va prendre part en els Jocs Olímpics d'Estiu de Roma, on va guanyar la medalla d'or en la competició de waterpolo. Quatre anys més tard, als Jocs de Tòquio, fou quart en la mateixa competició. En el seu palmarès també destaca una medalla d'or als Jocs del Mediterrani de 1963.

## Referències

* ↑ «Scheda Atleta». [Consulta: 5 agost 2022].
* 1 2 «Olympedia – Danio Bardi». [Consulta: 5 agost 2022].
# Gobiopsis

Gobiopsis és un gènere de peixos de la família dels gòbids i de l'ordre dels perciformes.

## Taxonomia

* Gobiopsis angustifrons (Lachner & McKinney, 1978)
* Gobiopsis aporia (Lachner & McKinney, 1978)
* Gobiopsis arenaria (Snyder, 1908)
* Gobiopsis atrata (Griffin, 1933)
* Gobiopsis bravoi (Herre, 1940)
* Gobiopsis canalis (Lachner & McKinney, 1978)
* Gobiopsis exigua (Lachner & McKinney, 1979)
* Gobiopsis macrostoma (Steindachner, 1860)
* Gobiopsis malekulae (Herre, 1935)
* Gobiopsis pinto (Smith, 1947)
* Gobiopsis quinquecincta (Smith, 1931)
* Gobiopsis springeri (Lachner & McKinney, 1979)
* Gobiopsis woodsi (Lachner & McKinney, 1978)

## Referències

* ↑ The Taxonomicon (anglès)
* ↑ BioLib (anglès)
* ↑ AQUATAB.NET
* ↑ FishBase (anglès)
* ↑ Catalogue of Life (anglès)
* ↑ Dictionary of Common (Vernacular) Names (anglès)
* ↑ UNEP-WCMC Species Database (anglès)

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Lachner, E.A. i J.F. McKinney 1978. A revision of the Indo-Pacific fish genus Gobiopsis with descriptions of four new species (Pisces: Gobiidae). Smithson. Contrib. Zool. 262:52 p.
* Larson, H.K. i E.O. Murdy 2001. Gobiidae. Gobies. p. 3578-3603. A K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma, Itàlia.
* Maugé, L.A. 1986. Gobiidae. p. 358-388. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Fotja andina

La fotja andina (Fulica ardesiaca) és una espècie d'ocell de la família dels ràl·lids (Rallidae) que habita estanys, llacs i rius dels Andes, des de Colòmbia, cap al sud, a través de l'Equador, el Perú i Bolívia fins al nord de Xile i de l'Argentina.
# Labeo annectens

Labeo annectens és una espècie de peix cipriniforme de la família dels ciprínids.

## Morfologia

Els mascles poden assolir els 48,5 cm de longitud total.

## Distribució geogràfica

Es troba a Àfrica: rius costaners des del sud del Camerun fins a Cabinda. També al riu Luongo (conca del riu Congo).

## Referències

* 1 2 «Labeo annectens» (en anglès). FishBase. Froese, Rainer; Pauly, Daniel (editors).
* ↑ Balon, E.K. i D.J. Stewart, 1983. Fish assemblages in a river with unusual gradient (Luongo, Africa - Zaire system), reflections on river zonation, and description of another new species. Env. Biol. Fish. 9(3/4):225-252.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lévêque, C. i J. Daget, 1984. Cyprinidae. p. 217-342. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ORSTOM, París i MRAC, Tervuren. Vol. 1.
* Moyle, P. i J. Cech.: Fishes: An Introduction to Ichthyology, 4a edició, Upper Saddle River, Nova Jersey, Estats Units: Prentice-Hall. Any 2000.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Reid, G.M., 1985. A revision of African species of Labeo (Pisces: Cyprinidae) and a re-definition of the genus. Verlag von J. Cramer, Braunschweig. 322 p.
* Tshibwabwa, S.M., 1997. Systématique des espèces africaines du genre Labeo (Teleostei, Cyprinidae) dans les régions icthyogéographiques de Basse-Guinée et du Congo II. Presses Universitaires de Namur, Namur, 227 p., Tesi doctoral.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Dodson (Montana)

Dodson (Caȟní aʾógana, Mąkásaba okʾé en llengua assiniboine) és una població dels Estats Units a l'estat de Montana. Segons el cens del 2000 tenia 122 habitants.

## Demografia

Segons el cens del 2000, Dodson tenia 122 habitants, 49 habitatges, i 34 famílies. La densitat de població era de 247,9 habitants per km². Per races són el 41,9% blancs i el 49,2% amerindis. Els hispànics de qualsevol raça són el 6,5% de la població.
Dels 49 habitatges en un 40,8% hi vivien nens de menys de 18 anys, en un 49% hi vivien parelles casades, en un 14,3% dones solteres, i en un 28,6% no eren unitats familiars. En el 28,6% dels habitatges hi vivien persones soles el 20,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 2,97.
Per edats la població es repartia de la següent manera: un 33,6% tenia menys de 18 anys, un 4,9% entre 18 i 24, un 20,5% entre 25 i 44, un 19,7% de 45 a 60 i un 21,3% 65 anys o més.
L'edat mediana era de 39 anys. Per cada 100 dones de 18 o més anys hi havia 76,1 homes.
La renda mediana per habitatge era de 19.464 $ i la renda mediana per família de 33.750 $. Els homes tenien una renda mediana de 21.250 $ mentre que les dones 33.125 $. La renda per capita de la població era de 10.187 $. Aproximadament el 23,7% de les famílies i el 28,9% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «AISRI Dictionary Database Search--prototype version. Assiniboine. "Montana"». [Consulta: 26 maig 2012].
* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dodson». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Dodson». American Fact Finder. Oficina del Cens dels Estats Units, 12-01-2010.
# José Manteca Oria

José Manteca Oria (Vega de Pas, Cantàbria, 1844 - Madrid, 1901) fou un polític espanyol establit a València, diputat a les Corts Espanyoles durant la restauració borbònica.

## Biografia

Es llicencià en dret a la Universitat de València i durant un temps fou jutge a Maó i representant de la Sociedad Arrendataria del Timbre a la Regió de Múrcia. Poc després conegué el seu futur sogre Gil Roger Duval, i gràcies a la seva amistat fou nomenat jutge de districte de Xelva. El 1882 fou advocat fiscal de l'Audiència d'Alacant, càrrec que abandonà el 1886 per a dedicar-se a la política.
Inicialment es vinculà políticament als cercles republicans del Manuel Ruiz Zorrilla, amb qui es va reunir algun cop a París, però després es va adscriure al grup de Cristino Martos Balbi i finalment es va fer membre del Partit Liberal Fusionista, amb el que fou elegit diputat pel districte de Xelva a les eleccions generals espanyoles de 1886, 1893, 1896, 1898, 1899 i 1901. Va formar de la fracció de Trinitario Ruiz Capdepón. Fou pare de José Manteca Roger.

## Enllaços externs

* Biografies de polítics valencians Arxivat 2006-02-14 a Wayback Machine.
* Fitxa del Congrés dels Diputats (castellà)
# Downing (Wisconsin)

Downing és una població dels Estats Units a l'estat de Wisconsin. Segons el cens del 2000 tenia 257 habitants.

## Demografia

Segons el cens del 2000, Downing tenia 257 habitants, 98 habitatges, i 69 famílies. La densitat de població era de 33,4 habitants per km².
Dels 98 habitatges en un 30,6% hi vivien nens de menys de 18 anys, en un 60,2% hi vivien parelles casades, en un 5,1% dones solteres, i en un 28,6% no eren unitats familiars. En el 19,4% dels habitatges hi vivien persones soles el 10,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,62 i el nombre mitjà de persones que vivien en cada família era de 3,04.
Per edats la població es repartia de la següent manera: un 25,3% tenia menys de 18 anys, un 10,5% entre 18 i 24, un 29,2% entre 25 i 44, un 23% de 45 a 60 i un 12,1% 65 anys o més.
L'edat mediana era de 35 anys. Per cada 100 dones de 18 o més anys hi havia 128,6 homes.
La renda mediana per habitatge era de 41.375 $ i la renda mediana per família de 40.375 $. Els homes tenien una renda mediana de 27.500 $ mentre que les dones 20.625 $. La renda per capita de la població era de 17.927 $. Aproximadament el 8% de les famílies i el 5,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Downing» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Downing». American Fact Finder. Oficina del Cens dels Estats Units, 12-01-2010.
# César Romero Sánchez-Herrera

César Romero Sánchez-Herrera (c. 1900-1953) va ser un polític i sindicalista espanyol.

## Biografia

Nascut a Pozuelo de Calatrava cap a 1900. Va fer estudis de medicina i treballà com a agent comercial. En la seva joventut va treballar per a l'Instituto Llorente de Madrid i també com a representant en els Laboratoris Cusi. Va estar afiliat a la Federació nacional d'agents de comerç i indústria de la UGT, així com al PSOE. Va arribar a participar en els fets revolucionaris de 1934, pels quals va ser detingut i empresonat durant algun temps. Seria posat en llibertat al començament de 1936.
Després de l'esclat de la Guerra civil es va unir a les forces republicanes, passant a formar part del comissariat polític de l'Exèrcit Popular de la República. Va arribar a exercir com a comissari de la 39a Divisió. Al final de la contesa va marxar a l'exili, instal·lant-se a Mèxic en 1940. Allí va treballar per als laboratoris Albamex.
Va morir a Ciutat de Mèxic el 25 d'octubre de 1953.

## Referències

* ↑ Javier Pérez Gómez (2005). La brigada de los toreros. Historia de la 96 Brigada Mixta del Ejército Popular, Almena Ediciones, pág. 91
* ↑ Álvarez, Santiago (1989). Los comisarios políticos en el Ejército Popular de la República. Ediciós do Castro, pág. 188
* ↑ Francisco Guerra (2003). La medicina en el exilio republicano, Universidad de Alcalá, pág. 661